Προσκοπισμός: Ημέρα Σκέψης - vetonews\nΠροσκοπισμός: Ημέρα Σκέψης\nΠερισσότερα από 40 εκατ. μέλη σε όλο τον κόσμο γιορτάζουν σήμερα 22 Φεβρουαρίου, την ημέρα γέννησης του ιδρυτή της προσκοπική κίνησης, λόρδου Μπέϊντεν - Πάουελ. Ο ΒΡ (όπως συντομογραφικά\nθα αναφέρεται) υπήρξε ο ιδρυτής του προσκοπισμού. Ένας χαρισματικός άνθρωπος, στρατιωτικός, παιδαγωγός, ζωγράφος, συγγραφέας αλλά και θαυμαστής του Αρχαιοελληνικού πολιτισμού, ενέπνευσε εκατομμύρια νέους σε όλο τον κόσμο.\nΟ BP διοργάνωσε την πρώτη πειραματική κατασκήνωση στο νησί Brownsea το 1907. Εικοσιδυο νεαροί απ’ όλες τις κοινωνικές τάξεις της Αγγλίας αποβιβάσθηκαν με βάρκα στο νησί. Χωρισθηκαν ενωμοτίες (μικρές ομάδες) με επικεφαλής της καθεμιάς, το μεγαλύτερο σε ηλικία παιδί. Υπεύθυνοι για την κάθε ενωμοτία ορίσθηκαν οι ενωμοτάρχες. Χαρτογράφηση, ιχνηλασία, πρωτες βοηθειες, κατασκευές ήταν τα πρώτα αντικείμενα εκπαίδευσης των παιδιών. Η διαβίωση στην ύπαιθρο και τα ψυχαγωγικά παιχνίδια αποτέλεσαν μεγάλο κεφάλαιο στην κατασκήνωση. Η αγγλική κοινή γνώμη αποδέχθηκε με ενθουσιασμό το σύστημα αυτό, αφού διέκρινε την αποτελεσματικότητα του στη διαπαιδαγώγηση των νέων χωρίς ποινές και εξαναγκασμούς.\nΟ Προσκοπισμός παράλληλα, εξαπλώθηκε και σε πολλές χώρες. Ο ΒΡ έβαλε όλη την ενέργειά του στη γέννηση και την ανάπτυξη του Προσκοπισμού. Ταξίδεψε σε όλα τα μέρη του κόσμου, για να ενθαρρύνει την ανάπτυξη του Προσκοπισμού. Ήταν μια συνεχής πηγή έμπνευσης.\nΣτην Κοζάνη από πολύ νωρίς το 1916 είχαμε την δημιουργία προσκοπικών τμημάτων. Ο προσκοπισμός στην πόλη, βρήκε αξιόλογους ανθρώπους και αναπτυχθηκε σε μεγάλο βαθμό.\nΟ προσκοπισμός σήμερα προσφέρει στα παιδιά, στους εφήβους αλλά και στα ενήλικα στελέχη, σύγχρονα προγράμματα δράσεων και εκπαίδευσης που μέσα από το προσκοπικό παιχνίδι, προάγουν :\nΤη Ζωή στη φύση με περιπέτεια και δράση\nΤην ανάπτυξη της περιβαλλοντικής συνείδησης\nΤη βιωματική εκπαίδευση σε συμμετοχικές διαδικασίες αυτοργάνωσης, διαχείρισης και λήψης αποφάσεων\nΤην ανάπτυξη δεξιοτήτων και ικανοτήτων.\nΤην καλλιέργεια χαρακτηριστικών που ενδυναμώνουν την υπευθυνότητα, την ενθάρρυνση στην ανάληψη πρωτοβουλιών\nΓια να τιμήσουμε τον πρώτο Πρόσκοπο, λόρδο Μπέϊντεν – Πάουελ, καθιερώθηκε η ημέρα των γενεθλίων του, η 22η Φεβρουαρίου, ως ημέρα Σκέψης.\nΥπαρχηγός Ένωσης Παλαιών\nΤελευταία τροποποίηση στις Παρασκευή, 22 Φεβρουαρίου 2019 09:56


Ποιος θα ανοίξει το «χορό των γκολ» στο Ολυμπιακός – Τότεναμ στην πρεμιέρα του Champions League; - Onsports.gr\nOnsports Team\t18 Σεπτεμβρίου 2019, 10:00\nBET / Ολυμπιακός\t/ Τότεναμ\nΠοιος θα ανοίξει το «χορό των γκολ» στο Ολυμπιακός – Τότεναμ στην πρεμιέρα του Champions League;\nΤην ώρα που ο Πέδρο Μαρτίνς καταστρώνει τα πλάνα του για το παιχνίδι απέναντι στην Τότεναμ, κάνω μία τελευταία «γύρα» στο Διαδίκτυο για να προετοιμαστώ κατάλληλα ενόψει της αποψινής μάχης του Ολυμπιακού στην πρεμιέρα της φάσης των ομίλων του Champions League.\nΠοιες θα είναι, τελικά, οι εντεκάδες; Ποια θα είναι τα συστήματα των ομάδων και ποιοι παίχτες θα καλύψουν τα «κενά» στους άξονες του «Καραϊσκάκης»; Αν και ορισμένες φορές αισθάνομαι λες και διαβάζω για να δώσω… διαγώνισμα, η μελέτη των προγνωστικών βοηθάει όχι μόνο στο να αυξήσεις την αδρεναλίνη σου, πριν από την πολυαναμενόμενη έναρξη της αγωνιστικής δράσης της μεγαλύτερης διοργάνωσης του ευρωπαϊκού ποδοσφαίρου, αλλά και στο να μην απογοητευθείς με ένα αποτέλεσμα που δεν ανταποκρίνεται στις προσδοκίες σου.\nΠέδρο Μαρτίνς vs Μαουρίτσιο Ποτσετίνο\nΗ Τότεναμ, λοιπόν, έχει βρεθεί οχτώ φορές αντίπαλος με ελληνικές ομάδες. Μάλιστα, η πρώτη φορά από αυτές, την είχε βρει ξανά αντιμέτωπη με τους «ερυθρόλευκους» την περίοδο 1972-1973, στο τότε Κύπελλο UEFA. Εκείνη τη σεζόν, η ομάδα του Πειραιά ηττήθηκε από το πανίσχυρο λονδρέζικο σύλλογο, ο οποίος έφθασε μέχρι τα ημιτελικά της διοργάνωσης, όπου και αποκλείστηκε από τη Λίβερπουλ. Μπορεί η Τότεναμ να είναι για ακόμα μία χρονιά ανάμεσα στα φαβορί του ευρωπαϊκού πρωταθλήματος, όπως και η επικρατέστερη για να κερδίσει τον επικείμενο αγώνα βάσει των αποδόσεων που προσφέρει το Πάμε Στοίχημα στα Πρακτορεία του ΟΠΑΠ, ωστόσο οι παίχτες του Μαουρίτσιο Ποτσετίνο δεν θα έχουν εύκολο έργο απέναντι στο σύνολο του Πέδρο Μαρτίνς.\nΚάτω από τα δοκάρια αναμένεται να βρεθεί ο Ζοσέ Σα, στην άμυνα οι Κωνσταντίνος Τσιμίκας, Oμάρ Ελαμπντελαουί και Γιασίν Μεριά, με βασικό παρτενέρ του Τυνήσιου κεντρικού αμυντικού, τον Ρούμπεν Σεμέδο. Στον άξονα θα βρίσκονται οι Γκιγιέρμε ντος Σάντος Τόρες και Ανδρέας Μπουχαλάκης, με τον επιθετικό μέσο Ματιέ Βαλμπουενά να είναι προωθημένος, ώστε να δημιουργεί προϋποθέσεις απειλής για την αντίπαλη εστία. Μάλιστα, καλοβλέπω το σενάριο που θέλει τον Γάλλο διεθνή να σκοράρει και τον Ολυμπιακό OVER 4.5 με κόρνερ στον αγώνα. Στα άκρα της επίθεσης θα δούμε κατά πάσα πιθανότητα τους Ντάνιελ Ποντένσε και Γιώργο Μασούρα, με τον Γιούσεφ Ελ Αραμπί να ψάχνει μαζί τους τις ευκαιρίες να σημειώσει γκολ, αν και τα προγνωστικά που θέλουν τον Μαροκινό να σημειώνει τέρμα δεν είναι υπέρ του. Η «στρογγυλή θεά», όμως, επιφυλάσσει πάντα εκπλήξεις, επομένως δεν αποκλείεται να δούμε τον Ελ Αραμπί να σκοράρει πρώτος και το ακριβές σκορ να διαμορφωθεί στο 2-1.\nΤο μόνο σίγουρο είναι ότι και οι δύο ομάδες θα προσπαθήσουν να κυνηγήσουν πολλά γκολ για να αυξήσουν τις πιθανότητές τους να προκριθούν στην επόμενη φάση, καθώς απέναντί τους υπάρχει και μία φορμαρισμένη Μπάγερν, που τους… περιμένει στη γωνία. Για το λόγο αυτό, εκτιμώ ότι το combo bet του Πάμε Στοίχημα στα Πρακτορεία του ΟΠΑΠ με ακριβές σκορ 2-1, 1-1 ή 1-2 αποτελεί την ιδανική επιλογή. Οι λονδρέζοι, εξάλλου, έχουν τον περιζήτητο μεσοεπιθετικό, Κρίστιαν Έρικσεν, ο οποίος ακολουθεί στα συνδυαστικά στοιχήματα που τον «βλέπουν» να σκοράρει με OVER 3.5 γκολ, όπως και τον Χάρι Κέιν, που θα μπορούσε να είναι, επίσης, ένας από τους παίχτες των «σπιρουνιών» που θα ανοίξει το χορό των τερμάτων.\nΒαλμπουενά και Ελ Αραμπί vs Έρικσεν και Κέιν\nΠόσα γκολ, όμως, θα έχουμε την ευκαιρία να δούμε στην πρεμιέρα της φάσης των ομίλων του Champions League; Ποια θα είναι η ομάδα που θα σκοράρει στο πρώτο ημίχρονο και ποιο μπορεί να είναι το ακριβές σκορ της πολυαναμενόμενης αναμέτρησης; Θα καταφέρουν να σκοράρουν Βαλμπουενά και Ελ Αραμπί ή θα δούμε μόνο τους Έρικσεν και Κέιν να παραβιάζουν την εστία των «ερυθρολεύκων»; Ανεξάρτητα από το πώς θα εξελιχθεί η αναμέτρηση στο «Καραϊσκάκης», καθώς και το πώς θα διαμορφωθούν τα αποτελέσματα στις περισσότερες από 200 επιλογές που προσφέρει συνολικά το Πάμε Στοίχημα πριν από την έναρξη και κατά τη διάρκεια του Ολυμπιακός-Τότεναμ, το άνοιγμα της αυλαίας του ευρωπαϊκού πρωταθλήματος θα προσφέρει αμέτρητες συγκινήσεις, αλλά και κέρδη!\nΑυτό γιατί στις βραδιές του Champions League και του Europa League το «Boost Νίκης» διπλασιάζει τα κέρδη στους νικητές του Πάμε Στοίχημα, με την προϋπόθεση να έχουν στοιχηματίσει στο «Τελικό Αποτέλεσμα», πριν από την έναρξη 8 αγώνων της ίδιας ημέρας, στην ίδια διοργάνωση. Πρέπει, δηλαδή, να ποντάρω στους 8 αγώνες της Τρίτης ή στους 8 της Τετάρτης για το Champions League ή σε 8 από τους 24 αγώνες της Πέμπτης για το Europa League. Αν οι επιλογές μου είναι σωστές, τότε θα εισπράξω διπλάσια κέρδη.\nΤην ίδια στιγμή, χάρη στην προωθητική ενέργεια «Στο Παρά 1» το Πάμε Στοίχημα επιστρέφει το ποντάρισμα στους παίκτες, στην περίπτωση που χάσουν 1 αγώνα από τους 5 που έχουν επιλέξει ως παρολί. Απαιτείται, βέβαια, η απόδοση ανά σημείο να είναι μεγαλύτερη ή ίση του 1,65 και αφορά στα στοιχήματα που τοποθετούνται πριν από τον αγώνα. Η επιστροφή των χρημάτων πραγματοποιείται με την έκδοση από το πρακτορείο ενός κουπονιού (voucher), το οποίο και μπορώ να εξαργυρώσω σε μελλοντικό μου στοίχημα εντός 72 ωρών. Για την εξαργύρωση του κουπονιού, ωστόσο, απαιτείται η συμπλήρωση τουλάχιστον 5 αγώνων σε παρολί και όχι σε συστήματα, καθώς και απόδοση δελτίου μεγαλύτερης ή ίσης του 7.\n32 λεπτά πριν ΟΑΕΔ: Ξεκινά τη Δευτέρα η καταβολή του Δώρου Πάσχα και επιδομάτων\n57 λεπτά πριν Κοζάνη: «Νέα εποχή, νέο ξεκίνημα, νέα φιλοσοφία» (video)


Φτάνει πια η κοροϊδία! Οι εργαζόμενοι στο ΕΚΑΒ της Ρόδου, δεν αντέχουν άλλο!\nΒρίσκεστε εδώ: Home ΕΠΙΚΑΙΡΟΤΗΤΑ Φτάνει πια η κοροϊδία! Οι εργαζόμενοι στο ΕΚΑΒ της Ρόδου, δεν αντέχουν άλλο!\nΔημοσιεύτηκε στις Πέμπτη, 28 Μαρτίου 2019 16:58\nΗ κατάσταση δεν πάει άλλο! Οι εργαζόμενοι στο ΕΚΑΒ έχουν πλέον εξαντληθεί! Παρά τις συνεχείς και φιλότιμες προσπάθειες που καταβάλλουν, είναι ανθρωπίνως αδύνατον να ανταπεξέλθουν στην «πίεση» των επειγόντων περιστατικών που καλούνται να αντιμετωπίσουν στο νησί μας.\nΈτσι, έφτασαν, πλέον, στο σημείο να εκπέμπουν SOS!\n"Παρόλο ότι, «βάλαμε πλάτη» και λειτουργεί αυτή η υπηρεσία χάρη στην καλή θέληση των εργαζομένων η κατάσταση δεν πάει άλλο! Κινδυνεύουμε να γίνουμε εμείς οι ασθενείς», μας είπαν χαρακτηριστικά εργαζόμενοι στο ΕΚΑΒ Ρόδου, τονίζοντας ακόμη και τα εξής:\n"Περιμένουμε εδώ και πολύ καιρό να έρθει κάποιο καινούργιο προσωπικό, και συγκεκριμένα επτά (7) μέσω ΚΕΕΛΠΝΟ και τέσσερις (4) μόνιμοι. Αλλά, δυστυχώς, παρά τις συνεχείς διαβεβαιώσεις και τις υποσχέσεις, "κάθε μέρα έρχονται, και ποτέ δεν έχουν έρθει". Αποτέλεσμα είναι το νησί της Ρόδου να καλύπτεται με τρία (3) ασθενοφόρα για επείγοντα περιστατικά κι ένα που υπάρχει για εξιτήρια μόνο πρωινή βάρδια από Δευτέρα έως Παρασκευή»!\nΑυτή, λοιπόν, είναι η κατάσταση που επικρατεί στο νησί μας. Κι απ΄ ότι φαίνεται οι αρμόδιοι δεν αντιλαμβάνονται πως πέρα από την ψυχική και την σωματική ηρεμία των εργαζομένων, (45 πληρώματα ασθενοφόρων, που εχουν να λαμβάνουν... 3833 ρεπό οφειλόμενα και 2331 μέρες άδεια), κινδυνεύουν καθημερινά και ανθρώπινες ζωές! Άραγε, ακούει κανείς;